༄༅། །རབ་ཏུ་གནས་པ་བཞུགས།
རྒྱ་གར་སྐད་དུ། ཨ་དྷིཥྚཱ་ན། བོད་སྐད་དུ། རབ་ཏུ་གནས་པ། རྗེ་བཙུན་སྒྲོལ་མ་ལ་
ཕྱག་འཚལ་ལོ། །དེ་ཉིད་བཅུ་ཤེས་སློབ་དཔོན་གྱིས། །གཞན་ལ་ཕན་པར་བྱ་བའི་ཕྱིར། །
སྐུ་གཟུགས་མཆོད་རྟེན་གསུང་རབ་དག །རབ་ཏུ་གནས་པར་བྱ་བ་སྟེ། །ཆོ་ག་ཉམས་པ་
ཡོང་ མི་ བྱ། །ཡོངས་ སུ་ བརྟག་ པའི་ གནས་ ཆེན་ དུ། ། །གདུགས་ དང་ བ་ དན་ ལ་ སོགས་
བསྒྲེང་། །མེ་ཏོག་ལ་སོགས་མཆོད་པ་དགོད། །སློན་དཔོན་ལ་ནི་གསོལ་བ་གདབ། །དེས་
ཀྱང་ཆོ་ག་ཇི་བཞིན་དུ། །འདོད་ལྷའི་དཀྱིལ་འཁོར་ཉེ་བར་བྱ། །ས་གཞི་ཡོངས་སུ་བཟུང་
བ་དང་། །སྟ་གོན་ལ་ཡང་གནས་པར་བྱ། །དཀྱིལ་འཁོར་ལེགས་པར་བྲིས་ནས་ནི། །སྒྲུབ་
ལ་ བདག་ ཉིད་ འཇུག་ པར་ བྱ། ། །དེ་ ནས་ སྐུ་ གཟུགས་ ཀྱི་ རབ་ གནས་ནི། མདུན་ བླངས་
དགའ་ལྡན་ཚིགས་བཅད་བརྗོད། །བཞུགས་སུ་གསོལ་ཞིང་མཆོད་པ་དང་། །རྒྱབ་ཏུ་ཞལ་
བསྟན་རས་ཀྱི་གཡོག །མེ་དང་ཆུ་ཡི་ནང་དུ་ནི། །སྔགས་བཟླས་ཉུངས་ཀར་བརྡེག་པར་
བྱ། །ཨོཾ་སརྦ་པཱ་ས་ད་ཧ་ན་བཛྲ་ཡ་སྭཱ་ཧཱ། །དེ་ནས་རྣམ་པའི་མཆོག་ལྡན་གཟུགས། །དགུག་
གཞུག་ བྱས་ ལ་ཏིལ་ མར་བྱུག །ཨོཾ་སརྦ་ཏ་ཐཱ་ག་ཏ་བི་ཤོ་དྷ་ནི་སྭཱ་ཧཱ། །དེ་ནས་གསེར་
དངུལ་བདག་གིས་ནི། །སྤྱན་དབྱེ་བ་ནི་བྱས་པ་དང་། །ཞལ་ཟས་གདབ་ཅིང་སྔགས་འདི་
བརྗོད། །ༀ་ ཙཀྵུ་ ས་ མནྟ་ བི་ ཤོ་དྷ་ནི་ཧཱུཾ་ ཕཊ། །དེ་ནས་ སྐུ་གཟུགས་བྱིན་བརླབ་པའི། །
གསང་སྔགས་རྒྱལ་པོ་ངེས་བརྗོད་བྱ། །ཨོཾ་སུ་པྲ་ཏི་བིམྦ་ཨ་དྷིཥྛཱ་ན་ཡེ་སྭཱ་ཧཱ། དེ་ནས་ནག་
པོ་དགུག་པ་དང་། །བཀའ་བསྒོ་བ་ཡང་བྱ་བ་ཡིན། །མཆོད་རྟེན་ཪབ་གནས་བྱེད་འདོད་
- 847 -

ཇོ་བོ་རྗེའི་གསུང་འབུམ།
ན། །རྡོ་རྗེ་སྣང་མཛད་སྦྱོར་བ་ཡིས། །མཆོད་རྟེན་གཞལ་ཡས་ཁང་དུ་བསྒོམ། །སངས་རྒྱས་
སྲས་བཅས་དགུག་བྱས་ལ། །མཆོད་རྟེན་ནང་དུ་གཞུག་པ་དང་། །མཆོད་པའི་ཡན་ལག་
ཀུན་གྱིས་མཆོད། །ཨོཾ་སུ་པྲ་ཏི་ཏི་ཨ་དྷིཥྛ་ན་བཛྲ་ཡ་སྭཱ་ཧཱ། །གླེགས་བམ་རབ་གནས་བྱེད་
འདོད་ན། །རྡོ་རྗེ་ཆོས་སུ་བསྐྱེད་བྱས་ལ། །དེ་ཡི་ཞལ་གྱི་འོད་ཟེར་ནས། །དོན་དམ་སྐྱེ་མེད་
སྟོན་བྱེད་ཅིང་། །གང་གིས་ཐོས་པའི་ཡུལ་ཅན་ཡང་། །མི་རྟོག་ཡེ་ཤེས་སྐྱེ་གྱུར་ལ། །ༀ་པྲ་
ཛྙཱ་ ཤུ་ཏི་མ་ཏི་ བ་ ཛི་ སྭཱ་ ཧཱ། །འགྲོ་བའི་དོན་ལ་བསྐུལ་བ་དང་། །སིལ་ སྙན་ རོལ་མོས་
གཤེགས་སུ་གསོལ། །སྐུ་གཟུགས་དབྱངས་ཀྱི་ཡན་ལག་དག །བསྐལ་པ་ཆེན་པོའི་བར་
གནས་ཤིང་། །སའམ་ཆུའམ་མེའམ་ནི། །རླུང་གི་རྣམ་པ་ལྟ་བུར་གནས། །རབ་ཏུ་གནས་
པ་རུ་དཱི་པཾ་གྱིས་མཛད་པ། ལོ་ཙཱ་བ་གྱི་ཇོས་བསྒྱུར་ཅིང་གཏན་ལ་ཕབ་པའོ།། །།